**Legea nr. 231/2018 pentru modificarea și completarea Legii fondului funciar nr. 18/1991**

[Modificări](https://lege5.ro/Gratuit/gi4tamryhazq/alegeconsolidare) (...), [Referințe](https://lege5.ro/Gratuit/gi4tamryhazq/FisalpReferinte1&pId=0#p-0) (1), [Reviste](https://lege5.ro/Gratuit/gi4tamryhazq/FisalpReviste1&pId=0#p-0) (1)

**Text publicat în M.Of. al României.**

**În vigoare de la 09 august 2018**

Acest document poate avea modificări ulterioare. Cumpărați documentul în [**formă actualizată**](https://lege5.ro/Buy/Document?ReturnUrl=%2FApp%2FDocument%2Fgi4tamryhazq%2Flegea-nr-231-2018-pentru-modificarea-si-completarea-legii-fondului-funciar-nr-18-1991&id=gi4tamryhazq) sau alegeți un [**abonament**](http://lege5.ro/Buy) Lege5 care permite accesul la orice formă actualizată.

Bottom of Form

Parlamentul României adoptă prezenta lege.

[**Art. I. -**](https://lege5.ro/Gratuit/gi4tamryhazq/art-i-lege-231-2018?dp=gi3dkmjsguydcmy)

Legea fondului funciar [nr. 18/1991](https://lege5.ro/Gratuit/gy3dgmbu/legea-fondului-funciar-nr-18-1991?d=2018-10-18), republicată în Monitorul Oficial al României, Partea I, nr. 1 din 5 ianuarie 1998, cu modificările și completările ulterioare, se modifică și se completează după cum urmează:

1. La articolul 23, [alineatele (2)](https://lege5.ro/Gratuit/gy3dgmbu/legea-fondului-funciar-nr-18-1991?pid=9041955&d=2018-10-18#p-9041955) și [(21)](https://lege5.ro/Gratuit/gy3dgmbu/legea-fondului-funciar-nr-18-1991?pid=27104573&d=2018-10-18#p-27104573) se modifică și vor avea următorul cuprins:

"

(2) Suprafețele de terenuri aferente casei de locuit și anexelor gospodărești, precum și curtea și grădina din jurul acestora sunt acelea evidențiate ca atare în actele de proprietate, în cartea funciară, în registrul agricol sau în alte documente funciare, la data intrării în cooperativa agricolă de producție sau în lipsa acestora prin orice mijloace de probă, inclusiv declarații autentice de martori."

(21) În cazul înstrăinării construcțiilor, suprafețele de teren aferente prevăzute la alin. (2) sunt cele convenite de părți la data înstrăinării, dovedite prin orice mijloace de probă, inclusiv declarații autentice de martori."

2. La [articolul 24](https://lege5.ro/Gratuit/gy3dgmbu/legea-fondului-funciar-nr-18-1991?pid=9041958&d=2018-10-18#p-9041958), după [alineatul (2)](https://lege5.ro/Gratuit/gy3dgmbu/legea-fondului-funciar-nr-18-1991?pid=27104575&d=2018-10-18#p-27104575) se introduce un nou alineat, alineatul (3), cu următorul cuprins:

"

(3) Terenurile situate în intravilanul localităților, aferente construcțiilor edificate de către fostele cooperative de producție, fostele asociații economice intercooperatiste și fostele cooperative de consum, se înscriu în proprietatea actualilor deținători, cu îndeplinirea cumulativă a următoarelor condiții:

a) sunt deținători de construcții de la data dobândirii și până la data solicitării înscrierii dreptului de proprietate;

b) fac dovada că imobilul este înregistrat în registrul agricol și a plății impozitelor și taxelor în conformitate cu prevederile legale;

c) pentru terenul aferent construcției nu a fost constituit sau reconstituit dreptul de proprietate;

d) terenurile nu sunt în proprietatea publică sau privată a unităților administrativ-teritoriale."

3. La [articolul 27](https://lege5.ro/Gratuit/gy3dgmbu/legea-fondului-funciar-nr-18-1991?pid=9041968&d=2018-10-18#p-9041968), după [alineatul (1)](https://lege5.ro/Gratuit/gy3dgmbu/legea-fondului-funciar-nr-18-1991?pid=9041969&d=2018-10-18#p-9041969) se introduce un nou alineat, alineatul (11), cu următorul cuprins:

"

(11) În cazul în care la întocmirea proceselor-verbale de punere în posesie a persoanelor îndreptățite se constată că numele, prenumele sau inițiala acestor persoane au fost înscrise eronat în anexele validate prin hotărârea comisiei, față de numele și prenumele din actele de identitate prezentate, nu se modifică anexele validate anterior prin hotărâri de către comisie. Procesele-verbale de punere în posesie pentru eliberarea titlurilor de proprietate se vor completa cu numele și prenumele persoanelor conform actelor de identitate și vor fi însoțite în vederea emiterii titlurilor de proprietate de adeverințe semnate de către președintele comisiei locale și secretarul unității administrativ-teritoriale prin care se certifică faptul că persoanele înscrise în procesele-verbale de punere în posesie sunt identice cu persoanele înscrise în anexele validate anterior prin hotărâri de către comisie."

4. La [articolul 27](https://lege5.ro/Gratuit/gy3dgmbu/legea-fondului-funciar-nr-18-1991?pid=9041968&d=2018-10-18#p-9041968), după [alineatul (22)](https://lege5.ro/Gratuit/gy3dgmbu/legea-fondului-funciar-nr-18-1991?pid=27104578&d=2018-10-18#p-27104578) se introduce un nou alineat, alineatul (23), cu următorul cuprins:

"

(23) În cazul terenurilor aferente locuinței, care nu au fost cooperativizate, deținătorii sau moștenitorii acestora pot solicita comisiei județene emiterea titlului de proprietate în condițiile prezentei legi, astfel:

a) dacă solicitanții figurează în registrele agricole sau registrele cadastrale și în evidențele fiscale;

b) dacă terenul este în proprietatea statului român și persoanele solicitante au calitatea de proprietari ai construcțiilor de pe terenurile care fac obiectul prezentei legi;

c) nu fac obiectul cererilor de reconstituire sau constituire a dreptului de proprietate de către alte persoane."

5. La [articolul 92](https://lege5.ro/Gratuit/gy3dgmbu/legea-fondului-funciar-nr-18-1991?pid=202076458&d=2018-10-18#p-202076458), după [alineatul (4)](https://lege5.ro/Gratuit/gy3dgmbu/legea-fondului-funciar-nr-18-1991?pid=202076471&d=2018-10-18#p-202076471) se introduce un nou alineat, alineatul (41), cu următorul cuprins:

"

(41) În situația în care se realizează lucrări de împădurire, crearea de suprafețe împădurite sau perdele de protecție pe terenuri agricole situate în extravilan, se aplică procedura cu privire la scoaterea din circuitul agricol a terenurilor, fără plata tarifului la Fondul de ameliorare a fondului funciar."

6. La [articolul 92](https://lege5.ro/Gratuit/gy3dgmbu/legea-fondului-funciar-nr-18-1991?pid=202076458&d=2018-10-18#p-202076458), partea introductivă a [alineatului (6)](https://lege5.ro/Gratuit/gy3dgmbu/legea-fondului-funciar-nr-18-1991?pid=251593426&d=2018-10-18#p-251593426) se modifică și va avea următorul cuprins:

"

(6) Prin excepție de la alin. (5), tariful prevăzut în anexa nr. 1 nu se datorează pentru scoaterea din circuitul agricol a terenurilor situate în extravilan privind:".

7. La articolul 92, [alineatul (7)](https://lege5.ro/Gratuit/gy3dgmbu/legea-fondului-funciar-nr-18-1991?pid=202076474&d=2018-10-18#p-202076474) se abrogă.

8. La articolul 921 alineatul (2), [litera a)](https://lege5.ro/Gratuit/gy3dgmbu/legea-fondului-funciar-nr-18-1991?pid=251593455&d=2018-10-18#p-251593455) se modifică și va avea următorul cuprins:

"

a) a terenurilor agricole din extravilan pentru realizarea obiectivelor de interes public, finanțate de la bugetul de stat sau bugetul local, ai căror beneficiari sunt autoritățile și instituțiile administrației publice, prin Planul urbanistic zonal/Planul urbanistic general;".

9. La [articolul 93](https://lege5.ro/Gratuit/gy3dgmbu/legea-fondului-funciar-nr-18-1991?pid=202076480&d=2018-10-18#p-202076480), după [alineatul (2)](https://lege5.ro/Gratuit/gy3dgmbu/legea-fondului-funciar-nr-18-1991?pid=251593459&d=2018-10-18#p-251593459) se introduce un nou alineat, alineatul (21), cu următorul cuprins:

"

(21) Pentru terenurile scoase temporar din circuitul agricol, beneficiarii pot solicita scoaterea definitivă din circuitul agricol, la expirarea perioadei de scoatere temporară din circuitul agricol, cu obligația achitării a jumătate din tariful prevăzut în anexa nr. 1, în condițiile prevăzute de dispozițiile art. 92 alin. (6)."

10. La [articolul 93](https://lege5.ro/Gratuit/gy3dgmbu/legea-fondului-funciar-nr-18-1991?pid=202076480&d=2018-10-18#p-202076480), după [alineatul (5)](https://lege5.ro/Gratuit/gy3dgmbu/legea-fondului-funciar-nr-18-1991?pid=202076485&d=2018-10-18#p-202076485) se introduce un nou alineat, alineatul (51), cu următorul cuprins:

"

(51) Introducerea în circuitul agricol a terenurilor cu altă destinație decât agricolă, fără construcții, se aprobă prin decizie emisă de către direcția pentru agricultură județeană, în baza studiului pedologic și agrochimic și a procesului-verbal de constatare a situației din teren."

11. La articolul 93, [alineatul (6)](https://lege5.ro/Gratuit/gy3dgmbu/legea-fondului-funciar-nr-18-1991?pid=202076486&d=2018-10-18#p-202076486) se modifică și va avea următorul cuprins:

"

(6) În cazul terenurilor cu destinație specială prevăzute la art. 2 lit. e), redarea sau introducerea în circuitul agricol a acestora se aprobă prin decizie emisă de către direcția de specialitate din cadrul Ministerului Agriculturii și Dezvoltării Rurale, în baza avizului ministerului de resort, a studiului pedologic și agrochimic și a procesului-verbal de constatare a situației din teren."

12. La [articolul 94](https://lege5.ro/Gratuit/gy3dgmbu/legea-fondului-funciar-nr-18-1991?pid=202076496&d=2018-10-18#p-202076496), partea introductivă se modifică și va avea următorul cuprins:

"

[**Art. 94. -**](https://lege5.ro/Gratuit/gi4tamryhazq/art-94-lege-231-2018-art-i-legea-fondului-funciar-nr-18-1991-republicata-in-monitorul-oficial-al-romaniei-partea-i-nr-1-din-5-ianuarie-1998-cu-modificarile-si-completarile-ulterioare-se-modifica-si-se?dp=gi3dkmjsguydknq)

Scoaterea definitivă sau temporară din circuitul agricol a terenurilor agricole situate în extravilan se aprobă după cum urmează:".

13. La articolul 102, [alineatul (2)](https://lege5.ro/Gratuit/gy3dgmbu/legea-fondului-funciar-nr-18-1991?pid=9042265&d=2018-10-18#p-9042265) se abrogă.

14. La articolul 123 [alineatul (2)](https://lege5.ro/Gratuit/gy3dgmbu/legea-fondului-funciar-nr-18-1991?pid=9042346&d=2018-10-18#p-9042346), după ultima liniuță se introduce o nouă liniuță, cu următorul cuprins:

"

- [Normele metodologice](https://lege5.ro/Gratuit/gqydmmzq/norma-metodologica-privind-gestionarea-fondului-de-ameliorare-a-fondului-funciar-constituit-potrivit-anexei-nr-1-la-legea-fondului-funciar-nr-18-1991-republicata-cu-modificarile-ulterioare-din-0805200?d=2018-10-18) privind gestionarea Fondului de ameliorare a fondului funciar, constituit potrivit anexei [nr. 1](https://lege5.ro/Gratuit/gy3dgmbu/legea-fondului-funciar-nr-18-1991?pid=202076517&d=2018-10-18#p-202076517) la Legea fondului funciar nr. 18/1991, republicată, cu modificările și completările ulterioare, aprobate prin Ordinul ministrului administrației publice și al ministrului agriculturii, alimentației și pădurilor [nr. 127](https://lege5.ro/Gratuit/gm2tomzv/ordinul-nr-127-2002-pentru-aprobarea-normelor-metodologice-privind-gestionarea-fondului-de-ameliorare-a-fondului-funciar-constituit-potrivit-anexei-nr-1-la-legea-fondului-funciar-nr-18-1991-republicat?d=2018-10-18)/202/2002, cu modificările ulterioare."

[**Art. II. -**](https://lege5.ro/Gratuit/gi4tamryhazq/art-ii-lege-231-2018?dp=gi3dkmjsguydmmq)

În termen de 120 de zile de la intrarea în vigoare a prezentei legi, persoanele fizice și juridice care îndeplinesc condițiile prevăzute de prezenta lege pot formula cereri în vederea constituirii și/sau reconstituirii dreptului de proprietate.

[**Art. III. -**](https://lege5.ro/Gratuit/gi4tamryhazq/art-iii-lege-231-2018?dp=gi3dkmjsguydmna)

Cererile de reconstituire a dreptului de proprietate formulate în temeiul art. 23, 24 și 27 din Legea fondului funciar nr. 18/1991, republicată, cu modificările și completările ulterioare, aflate în curs de soluționare prin proceduri administrative ori judiciare, nu se supun prevederilor prezentei legi.

[**Art. IV. -**](https://lege5.ro/Gratuit/gi4tamryhazq/art-iv-lege-231-2018?dp=gi3dkmjsguydmnq)[**Reviste**](https://lege5.ro/Gratuit/gi4tamryhazq/Gratuit/gi4tamryhazq/FisalpReviste1&pId=265125066#p-265125066) **(1)**

În situația în care scoaterea temporară din circuitul agricol s-a realizat înainte de intrarea în vigoare a Legii [nr. 186/2017](https://lege5.ro/Gratuit/ge3donjrha2a/legea-nr-186-2017-pentru-modificarea-si-completarea-legii-fondului-funciar-nr-18-1991?d=2018-10-18) pentru modificarea și completarea Legii fondului funciar [nr. 18/1991](https://lege5.ro/Gratuit/gy3dgmbu/legea-fondului-funciar-nr-18-1991?d=2018-10-18), beneficiarii pot solicita aprobarea scoaterii definitive din circuitul agricol, cu transferul garanției, precum și al dobânzii aferente în contul deschis pentru încasarea tarifului la Fondul de ameliorare a fondului funciar.

[**Art. V. -**](https://lege5.ro/Gratuit/gi4tamryhazq/art-v-lege-231-2018?dp=gi3dkmjsguydmoa)

(1) Garanțiile depuse pentru scoaterea temporară din circuitul agricol înaintea intrării în vigoare a Legii [nr. 186/2017](https://lege5.ro/Gratuit/ge3donjrha2a/legea-nr-186-2017-pentru-modificarea-si-completarea-legii-fondului-funciar-nr-18-1991?d=2018-10-18) pentru modificarea și completarea Legii fondului funciar [nr. 18/1991](https://lege5.ro/Gratuit/gy3dgmbu/legea-fondului-funciar-nr-18-1991?d=2018-10-18) se pot restitui în termen de un an de la data intrării în vigoare a prezentei legi, numai în condițiile îndeplinirii obligației de redare în circuitul agricol, în termenele prevăzute în actele de aprobare, pe baza următoarelor documente justificative:

a) cererea beneficiarului în care se specifică numărul contului și banca la care se face restituirea, înregistrată la direcția pentru agricultură județeană;

b) actele de aprobare a scoaterii temporare din circuitul agricol;

c) decizia de redare în circuitul agricol a terenurilor, emisă în baza procesului-verbal de constatare a situației din teren și a studiului pedologic;

d) documentul de plată a garanției la Fondul de ameliorare a fondului funciar;

e) avizele emise de către Agenția Națională de Cadastru și Publicitate Imobiliară, prin oficiile de cadastru și publicitate imobiliară.

(2) Pentru situațiile în care termenul prevăzut în actul de aprobare pentru redarea terenului în circuitul agricol a fost depășit, garanțiile depuse la Fondul de ameliorare a fondului funciar se execută, fără nicio notificare prealabilă, sumele rezultate fiind utilizate conform destinației acestui fond.

(3) Garanțiile depuse pentru scoaterea temporară din circuitul agricol înaintea intrării în vigoare a Legii [nr. 186/2017](https://lege5.ro/Gratuit/ge3donjrha2a/legea-nr-186-2017-pentru-modificarea-si-completarea-legii-fondului-funciar-nr-18-1991?d=2018-10-18) pentru modificarea și completarea Legii fondului funciar [nr. 18/1991](https://lege5.ro/Gratuit/gy3dgmbu/legea-fondului-funciar-nr-18-1991?d=2018-10-18), rămase nerestituite, precum și dobânzile aferente se transferă de către Agenția Națională de Cadastru și Publicitate Imobiliară la Fondul de ameliorare a fondului funciar constituit la Ministerul Agriculturii și Dezvoltării Rurale.

(4) Restituirea întregii garanții, depuse la Fondul de ameliorare a fondului funciar, către beneficiari se face de către Ministerul Agriculturii și Dezvoltării Rurale în condițiile [alin. (1)](https://lege5.ro/Gratuit/gi4tamryhazq/legea-nr-231-2018-pentru-modificarea-si-completarea-legii-fondului-funciar-nr-18-1991?pid=265125069&d=2018-10-18#p-265125069).

(5) În aplicarea dispozițiilor [alin. (1)](https://lege5.ro/Gratuit/gi4tamryhazq/legea-nr-231-2018-pentru-modificarea-si-completarea-legii-fondului-funciar-nr-18-1991?pid=265125069&d=2018-10-18#p-265125069) - [(4)](https://lege5.ro/Gratuit/gi4tamryhazq/legea-nr-231-2018-pentru-modificarea-si-completarea-legii-fondului-funciar-nr-18-1991?pid=265125077&d=2018-10-18#p-265125077) Ministerul Agriculturii și Dezvoltării Rurale emite instrucțiuni care se aprobă prin ordin al ministrului agriculturii și dezvoltării rurale.

[**Art. VI. -**](https://lege5.ro/Gratuit/gi4tamryhazq/art-vi-lege-231-2018?dp=gi3dkmjsguydooi)

Anexa [nr. 1](https://lege5.ro/Gratuit/gy3dgmbu/legea-fondului-funciar-nr-18-1991?pid=202076517&d=2018-10-18#p-202076517) la Legea fondului funciar nr. 18/1991, republicată, cu modificările și completările ulterioare, se modifică și se înlocuiește cu anexa care face parte integrantă din prezenta lege.

Această lege a fost adoptată de Parlamentul României, cu respectarea prevederilor [art. 75](https://lege5.ro/Gratuit/gq4deojv/constitutia-romaniei-republicata-in-2003?pid=43226532&d=2018-10-18#p-43226532) și ale art. 76 [alin. (1)](https://lege5.ro/Gratuit/gq4deojv/constitutia-romaniei-republicata-in-2003?pid=43226542&d=2018-10-18#p-43226542) din Constituția României, republicată.

|  |  |  |
| --- | --- | --- |
|  |  |  |
|  | p. PREȘEDINTELE CAMEREI DEPUTAȚILOR, CARMEN-ILEANA MIHĂLCESCU | p. PREȘEDINTELE SENATULUI, ADRIAN ȚUȚUIANU |

București, 2 august 2018.

Nr. 231.

**ANEXĂ (Anexa nr. 1 la Legea nr. 18/1991)**

[**TARIFUL  
datorat pentru scoaterea definitivă sau temporară din circuitul agricol a terenurilor aflate în extravilan, precum și pentru introducerea terenurilor agricole în intravilan**](https://lege5.ro/Gratuit/gi4tamryhazq/tariful-datorat-pentru-scoaterea-definitiva-sau-te-lege-231-2018-anexa-anexa-nr-1-la-legea-nr-18-1991?dp=gi3dkmjsguydqnq)

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | Clasa terenului agricol | 1 | 2 | 3 | 4 | 5 |
|  | Tarif - lei/m2 | 4,00 | 3,50 | 3,00 | 2,50 | 2,00 |

NOTĂ:

Tariful datorat pentru scoaterea definitivă sau temporară din circuitul agricol a terenurilor aflate în extravilan, precum și pentru introducerea terenurilor agricole în intravilan se calculează înmulțind suprafața exprimată în metri pătrați a terenului solicitat pentru a fi scos din circuitul agricol cu valoarea din tabel.

Valoarea acestui tarif se indexează anual cu coeficientul de inflație și se aprobă prin ordin al ministrului agriculturii și dezvoltării rurale.

Acest document poate avea modificări ulterioare. Cumpărați documentul în [**formă actualizată**](https://lege5.ro/Buy/Document?ReturnUrl=%2FApp%2FDocument%2Fgi4tamryhazq%2Flegea-nr-231-2018-pentru-modificarea-si-completarea-legii-fondului-funciar-nr-18-1991&id=gi4tamryhazq) sau alegeți un [**abonament**](http://lege5.ro/Buy) Lege5 care permite accesul la orice formă actualizată.